ส่วนที่ 1

ข้อมูลสรุป (Executive Summary)

ลักษณะการดำเนินธุรกิจ

บริษัท ไมด้า แอสเซ็ท จำกัด (มหาชน) “ บริษัทฯ”
ประกอบธุรกิจการขายเช่าซื้อเครื่องใช้ไฟฟ้าภายในบ้าน(Electrical Home Appliance)
และในช่วงปลายปี 2545 ได้เพิ่มสินค้าประเภท เฟอร์นิเจอร์สำหรับบ้าน(Home Furniture)
(ปัจจุบันได้ยกเลิกการขาย) รถจักรยานยนต์ (Motorcycle) ยี่ห้อชั้นนำต่างๆ
พร้อมทั้งให้บริการก่อนและหลังการขาย
โดยมีเครื่องใช้ไฟฟ้าภายในบ้านเป็นสินค้าขายหลักในสัดส่วนร้อยละ 81.17 ของยอดขาย
โดยเฉพาะประเภทภาพและเสียง (Audio and Visual หรือ AV) อาทิ โทรทัศน์ วีดีโอ วีซีดี
ดีวีดี กลุ่มลูกค้าหลักในปัจจุบัน คือ
กลุ่มบุคคลรายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆทั่วประเทศไทยซึ่งเป็นกลุ่มประชากรหลักของประเทศ
บริษัทฯดำเนินธุรกิจภายใต้คำขวัญ “เพิ่มความสุข ทุกครอบครัว”
โดยเน้นกลยุทธ์การบริการก่อนและหลังการขายแบบ “ครบวงจรและถึงที่หมาย”
ที่เหมาะสมกับรูปแบบการดำรงชีวิตของกลุ่มลูกค้า
ซึ่งรวมถึงบริการในรูปแบบต่างๆที่ส่งตรงถึงที่อยู่อาศัยของลูกค้า นอกจากนี้
บริษัทฯใช้กลยุทธ์การขายและการตลาดที่แตกต่างจากผู้ประกอบการรายอื่น ได้แก่
การรับประกันสินค้าตลอดการผ่อนชำระ การรับซื้อสินค้าเก่าเพื่อแลกเช่าซื้อสินค้าใหม่
และการให้ระยะเวลาการผ่อนชำระค่างวดที่นานกว่าและเหมาะสมกับความสามารถในการชำระของผู้เช่าซื้อ
คือ สูงสุด 36 เดือน สำหรับเครื่องใช้ไฟฟ้าภายในบ้านและสำหรับรถจักรยานยนต์ 12
เดือนสำหรับโทรศัพท์มือถือ ตามลำดับ ณ 31 ธันวาคม 2551 บริษัทมีสาขา 82 สาขา
ครอบคลุมพื้นที่ 49 จังหวัด ทั่วประเทศไทย และในปัจจุบัน บริษัทฯ
ได้มีการขยายธุรกิจทางด้านพัฒนาอสังหาริมทรัพย์ ซึ่งมุ่งเน้นในเรื่องของที่อยู่อาศัย ประเภท
ทาวน์โฮม ทาวน์เฮ้าส์

-   บริษัทฯ ก่อตั้งขึ้นเมื่อวันที่ 12 กันยายน 2534 โดยนาย กมล เอี้ยวศิวิกูล และนาย ธเนศ
    ดิลกศักยวิทูร ภายใต้ชื่อเดิม “ บริษัท นครปฐม ไมด้า 1991 จำกัด “
    ด้วยทุนจดทะเบียนเริ่มแรก 3 ล้านบาท สำนักงานใหญ่ตั้งอยู่ที่อำเภอเมือง จังหวัดนครปฐม
    ดำเนินธุรกิจขายเครื่องใช้ไฟฟ้า และ ในปี 2540 เปลี่ยนชื่อเป็น บริษัท ไมด้า แอสเซ็ทจำกัด

-   ณ วันที่ 31 ธันวาคม 2551 บริษัทฯมีทุนจดทะเบียนทั้งสิ้น 1,895 ล้านบาท
    แบ่งเป็นหุ้นสามัญจำนวน 1,895 ล้านหุ้น มูลค่าที่ตราไว้หุ้นละ 1 บาท
    เป็นทุนจดทะเบียนที่ชำระแล้วจำนวน 1,034.00 ล้านบาท โดยกลุ่มผู้ถือหุ้นใหญ่ของบริษัทฯ ณ
    วันที 7 มกราคม 2551 คือ ครอบครัวนายกมล เอี้ยวศิวิกูล และครอบครัวนายธเนศ
    ดิลกศักยวิทูร ซึ่งมีสัดส่วนในการถือหุ้นคิดเป็นร้อยละ 24.74 และ 13.45 ตามลำดับ

  ปัจจุบันบริษัทฯ นอกจากการให้บริการด้านขายเช่าซื้อเครื่องใช้ไฟฟ้า
  ก็ยังมีการลงทุนในกิจการที่เกี่ยวกับ อสังหา

  ริมทรัพย์และธุรกิจโรงแรมในบริษัทใหญ่เองแล้ว
  ยังมีการขยายธุรกิจนี้เพิ่มในบริษัทย่อยและบริษัทร่วมต่างๆ ดังต่อไปนี้

1.  บริษัท คอบร้า อินเทลลิเจนท์ จำกัด ได้เปลี่ยนชื่อใหม่เป็น บริษัท ไมด้า พร็อพเพอร์ตี้ จำกัด
    ดำเนินธุรกิจด้านพัฒนาอสังหาริมทรัพย์ ประเภทที่อยู่อาศัย ทาวน์โฮม ทาวน์เฮ้าส์
    ที่ตั้งโครงการ แจ้งวัฒนะ ชื่อ โครงการเดอะ พาราไดซ์ โครงการพฤกษาพรรณ บ้านสิงห์
    จังหวัดราชบุรี โครงการบ้านชมจันทร์ กรุยบุรี และโครงการร้อยพฤกษา จังหวัดนครปฐม

2.  บริษัท สมุย เพนนินซูลา ดำเนินธุรกิจโรงแรมระดับ 5 ดาว ตั้งอยู่ที่จังหวัด สุราษฎร์ธานี
    เปิดให้บริการแล้ว

3.  บริษัท ฮอท สปริง จำกัด ดำเนินธุรกิจโรงแรม ณ จังหวัดเชียงใหม่ ปัจจุบันยังมิได้ก่อสร้าง

4.  บริษัท ท็อป เอลลิเม็นทส จำกัด ดำเนินธุรกิจโรงแรม ประกอบด้วย โรงแรม เซน ไฮอะเวย์
    รีสอร์ท กาญจนบุรี และโรงแรม เซน สวีท กรุงเทพ

5.  บริษัท เดอะ ไลอ้อน ฮิลล์ กอล์ฟ แอนด์ คันทรี่คลับ จำกัด
    ดำเนินธุรกิจสนามกอล์ฟและพัฒนาอสังหาริมทรัพย์ ตั้งอยู่ที่อำเภอเมือง จังหวัดกาญจนบุรี
    เปิดให้บริการแล้ว

6.  บริษัท เทอเทิล พาทิ จำกัด ดำเนินธุรกิจพัฒนาอสังหาริมทรัพย์และรับเหมาก่อสร้าง
    ปัจจุบันมีพื้นที่ให้เช่าบริเวณถนนงามวงศ์วานข้างโรงพยาบาลนนทเวช

7.  บริษัท วิภา คอนโดมิเนียม จำกัด ดำเนินธุรกิจพัฒนาอสังหาริมทรัพย์

8.  บริษัท แมกซ์ คอนโด เกษตร จำกัด ดำเนินธุรกิจพัฒนาอสังหาริมทรัพย์

9.  บริษัท ภูเก็ตเพนนินซูลา จำกัด ดำเนินธุรกิจโรงแรม ที่จังหวัดภูเก็ต
    ปัจจุบันยังไม่ได้เปิดดำเนินการ

10. บริษัท เดอะ รีทรีท หัวหิน จำกัด ดำเนินธุรกิจคอนโดมิเนียมและโรงแรม ที่อำเภอหัวหิน
    จังหวัดประจวบศีรีขันธ์ ซึ่งอยู่ในระหว่างการก่อสร้าง

11. บริษัท เจนเนอรัล เอนจิเนียริ่ง จำกัด (มหาชน) ดำเนินธุรกิจด้านวัสดุก่อสร้าง
    เช่นเสาเข็มคอนกรีตอัดแรง คานสะพาน พื้นและผนังคอนกรีตสำเร็จรูป เป็นต้น

ปัจจัยความเสี่ยง

บริษัทมีปัจจัยความเสี่ยงที่สำคัญ ได้แก่ ความเสี่ยงที่เกี่ยวข้องกับการตลาดและการแข่งขัน
ความเสี่ยงจากการถูกควบคุมในธุรกิจเช่าซื้อ
ความเสี่ยงจากการพิจารณาความสามารถในการชำระหนี้ของลูกค้า
ความเสี่ยงจากการพึ่งพาเงินกู้จากธนาคารพาณิชย์ โดยรายละเอียดแสดงในหัวข้อ 1
“ปัจจัยความเสี่ยง”

สรุปฐานะการเงินและผลการดำเนินงาน

สำหรับปี 2551 บริษัทมีรายได้รวมจำนวน 1,745 ล้านบาท ลดลงจาก 1,991 ล้านบาท ในปี
2550 คิดเป็นจำนวน 246 ล้านบาท หรือลดลงร้อยละ 12.36 และมีผลกำไรสุทธิจำนวน 46.54
ล้านบาท ในปี 2551 เพิ่มขึ้นจาก 14.55 ล้านบาท ในปี 2550 คิดเป็นจำนวน 31.99 ล้านบาท
หรือเพิ่มขึ้นร้อยละ 68.74 โดยกลุ่มบริษัทมีสินทรัพย์รวม ณ สิ้นปี 2551 จำนวน 6,970 ล้านบาท
ลดลง 474 ล้านบาท หรือร้อยละ 6.37 เมี่อเทียบกับสิ้นปี 2550 ซึ่งมีจำนวน 7,444 ล้านบาท
โดยรายละเอียดแสดงในหัวข้อ 12 “ฐานะการเงินและผลการดำเนินงาน”